GiliGold/VAD_KnessetCorpus huggingface dataset:
יואב קיש: וביקשתי עוד פעם לשאול.
רחל עזריה: ולא הייתה לו התייחסות?
יואב קיש: לא הוצאתם כלום.
יואב קיש: התעלמתם כאילו הוועדה הזו אוויר.
רחל עזריה: לא - - -
יואב קיש: אני אגיד לך מה אני אעשה, חברת הכנסת רחל עזריה: אנחנו נצביע עכשיו, את תעשי רביזיה ואני לא אמהר לקרוא לרביזיה, אני אתן לך לעבוד על הרביזיה.
רחל עזריה: אני כן מבקשת - - -
יואב קיש: בסדר, הבנתי מה שאת מבקשת.
רחל עזריה: אני כן מבקשת שלא תצביע.
רחל עזריה: אני חושבת שאם יש דברים בתוך הקואליציה, נפתור אותם בתוך הקואליציה.
רחל עזריה: לא מגיעים ככה.
רחל עזריה: אפשר לדבר.
רחל עזריה: אף אחד לא דיבר.
רחל עזריה: אז נכון, הוצאת מכתב.
רחל עזריה: לא יודעת למה לא ענינו שאנחנו מסרבים, כי ברור שאנחנו מסרבים.
יואב קיש: ותזכורת ומנהלת הוועדה – לא התייחסתם.
רחל עזריה: איזו מין תזכורת וזה.
יואב קיש: אני אומר ככה, הסיכום: אני מעביר את זה לוועדת הפנים והגנת הסביבה.
רחל עזריה: אני עוד לא ראיתי פעם אחת, אני עוד לא ראיתי פעם אחת שאין דיבור, דיבור.
רחל עזריה: אנחנו בפרלמנט – מדברים.
רחל עזריה: אנחנו לא שולחים - - -
יואב קיש: כן, אבל לא כשהוועדה מתכנסת אחרי שאני מתחיל ואתם באים בריצה, כשגם אתמול יכולת להרים לי טלפון.
יואב קיש: ככה מדברים.
יואב קיש: כרגע, מה שאני אומר: אנחנו נעביר את זה.
יואב קיש: אני אתן לך אפשרות לשים רביזיה.
רחל עזריה: מה, אתה לא נותן לי אפשרות.
רחל עזריה: אתה שם רביזיה.
יואב קיש: לא, את תעשי רביזיה.
רחל עזריה: - - - תיתן לי אפשרות.
יואב קיש: אבל אני יכול לעשות רביזיה עוד חצי שעה ולגמור את הסיפור.
יואב קיש: אני לא אעשה את זה.
יואב קיש: אני אתן לך את היום לטפל בעניין מול חבר הכנסת דוד אמסלם ומחר נעשה את הרביזיה שלך.
רחל עזריה: אני רק מבקשת שתיתן את הרביזיה לעוד שבוע.
יואב קיש: את תגידי רביזיה ואני אחליט מתי זה יהיה.
יואב קיש: זה לא יהיה היום.
יואב קיש: אני מעלה להצבעה את בקשת יושב ראש ועדת הפנים והגנת הסביבה להעברת הצעת חוק התכנון והבנייה (תיקון מס' 117) התשע"ז-2017 (מ/1148) מהוועדה המיוחדת לדיון בהצעת חוק התכנון והבנייה (תיקון – פיצול דירות) ובהצעות חוק נוספות לדיון בוועדת הפנים והגנת הסביבה.
יואב קיש: נמנעים – אין בקשת יושב ראש ועדת הפנים והגנת הסביבה להעביר את הצעת חוק התכנון והבנייה (תיקון מס' 117) התשע"ז-2017 (מ/1148) מהוועדה המיוחדת לדיון בהצעת חוק התכנון והבנייה (תיקון – פיצול דירות) ובהצעות חוק נוספות לדיון בוועדת הפנים והגנת הסביבה, נתקבלה.
יואב קיש: <<<הצעת חוק הכנסת (תיקון מס' 45)(מספר הסגנים ליושב ראש הכנסת) התשע"ח-2017> >>
יואב קיש: אנחנו דנים בנוסח לדיון בוועדה על הצעת חוק הכנסת (תיקון מס' 45)(מספר הסגנים ליושב ראש הכנסת) התשע"ח-2017.
יואב קיש: תיקון סעיף 10 – 1.
יואב קיש: "בחוק הכנסת, התשנ"ד-1994, בסעיף 10, במקום "שבעה" יבוא "תשעה", ובמקום "לא יעלה מספר הסגנים ליושב ראש הכנסת על תשעה" יבוא "לא תחול מגבלה זו".
יואב קיש: בבקשה, היועצת המשפטית.
<ארבל אסטרחן: אני לא יכולה להסביר את התכלית.
<ארבל אסטרחן: אני אגיד מה כתוב פה ואולי אתה תסביר מאיפה זה בא.
יואב קיש: כן, אני אסביר את התכלית.
<ארבל אסטרחן: בשנת - - - מספר הסגנים גדל וגדל, החליטה הכנסת שיש מקום להגביל את המספר וקבעה אותו על שבעה, והיא קבעה שההוראה הזאת תחול החל מהכנסת ה-16.
<ארבל אסטרחן: זאת אומרת, התיקון היה בכנסת ה-15, החל מהכנסת ה-16, ומאז רק בכנסת ה-16 הכנסת הצליחה לעמוד במגבלה הזו שהיא קבעה.
<ארבל אסטרחן: מאז לא הצליחו לעשות את זה, אבל איך התגברו על זה?
<ארבל אסטרחן: כי זו הוראה שקבועה בחוק.
<ארבל אסטרחן: אז כל פעם עשו תיקון חוק בהוראת שעה.
<ארבל אסטרחן: בכנסת ה-17, בכנסת ה-18 ובכנסת ה-19 קבעו הוראת שעה שלגבי אותה כנסת מספר הסגנים יהיה גדול יותר.
<ארבל אסטרחן: כל פעם נקבו במספר.
<ארבל אסטרחן: בנוסף, בשנת 2010, בשביל לנסות להתמודד עם זה ולא כל פעם לעשות הוראת שעה, תיקנו את הסעיף באופן שאמר: אוקיי, מספר הסגנים לא יעלה על שבעה – בזה לא נגעו – אבל הוסיפו תוספת שאמרה שוועדת הכנסת רשאית ברוב של שלושה רבעים מחבריה – משהו שמשקף באמת הסכמה מאוד רחבה – לקבוע שבאותה כנסת המספר יכול להיות תשעה.
<ארבל אסטרחן: ובאמת, מאז שקבעו את הדבר הזה, ועדת הכנסת קבעה שהמספר יכול להיות עד תשעה, כולל בכנסת הנוכחית.
<ארבל אסטרחן: עכשיו, הבנתי שמתעורר הרצון להגדיל את מספר הסגנים, ולכן הנוסח שמונח כאן קובע שתי הוראות: אחת, הוראת הקבע של המספר המקסימלי של הסגנים תנקוב את המספר תשעה במקום שבעה.
<ארבל אסטרחן: שתיים, החלטת ועדת הכנסת, ברוב שהוא מצוין כבר היום, ברוב של שלושה רבעים מחבריה, לא תהיה מוגבלת במספר, אלא היא תוכל לקבוע שאותה מגבלה של תשעה לא תחול באותה כנסת.
<ארבל אסטרחן: הסברתי.
<ארבל אסטרחן: אולי צריך רק להגיד מאיפה זה - - -
יואב קיש: את רוצה שאני אסביר?
יואב קיש: אז שמענו באמת את השתלשלות העניינים שהיו פה, בכנסת, בעצם משנת 2000, ומן הסתם הם שיקפו גם לפני כן.
יואב קיש: בסופו של דבר, זה נבע משיחה שלי גם עם יושב ראש הכנסת, חבר הכנסת יולי אדלשטיין, וגם עם יושב ראש הקואליציה וגם עם האופוזיציה.
יואב קיש: הנושא הזה של תפקיד סגן יושב ראש הוא תפקיד שבסופו של דבר מכבד מאוד, כמובן גם את חברי הכנסת.
יואב קיש: מצד שני, אנחנו לא רוצים להגיע לזילות שלו.
יואב קיש: אבל בסוף צריך לזכור שיש גם מה שנקרא משימה, לא מעט משימות, וזה שעות מליאה רבות.
יואב קיש: והיתרון בסגנים שיודעים ומנוסים ולא חדשים כל פעם, הוא מאוד משמעותי לכנסת.
<ארבל אסטרחן: - - - למשל: ייצוג - - -
יואב קיש: גם ייצוג.
יואב קיש: זהו, זה הנושא השני.
יואב קיש: הנושא השני זה נושא הייצוג הסיעתי.
יואב קיש: אני מזכיר שהסגנים יושבים גם בנשיאות, ובעצם כשיש לנו סיעות שאין להן סגן; אני חושב שזה היה לכם, נכון, הגברת טייבי גלבשטיין?
יואב קיש: לא היה לכם סגן עד עכשיו.
<ארבל אסטרחן: להם אין סגן, למרצ אין סגן.
<טייבי גלבשטיין: עד עכשיו.
<טייבי גלבשטיין: לנו - - - ברוטציה.
יואב קיש: אמורה להיות רוטציה עכשיו.
<טייבי גלבשטיין: - - - לפי המצב עכשיו - - - ש"ס ומרצ.
יואב קיש: זה בדיוק.
יואב קיש: ש"ס, אבל זה לא מדויק עכשיו, כי עדיין חבר הכנסת יצחק וקנין סגן.
<ארבל אסטרחן: לא, הוא התפטר.
<טייבי גלבשטיין: לא, הוא לא סגן, הוא כבר התפטר.
יואב קיש: הוא התפטר?
יואב קיש: ממתי?
<ארבל אסטרחן: לפני שבוע.
יואב קיש: אז למה לא מינינו את?
יואב קיש: אתם עוד לא החלטתם.
<טייבי גלבשטיין: - - -
<קריאה: אדוני היושב ראש, זה הולך להיות עוד שניים פחות חבר הכנסת יצחק וקנין או עוד שניים עם חבר הכנסת יצחק וקנין?
יואב קיש: המצב הנוכחי הוא עדיין תשעה, כשחבר הכנסת יצחק וקנין יצא אנחנו שמונה.
יואב קיש: יהיה תשיעי שיגיע מהסיעה של יהדות התורה ואז אנחנו נהיה תשעה.
יואב קיש: ואז צריך להביא לוועדת הכנסת, אם החוק הזה יעבור – אם, כן?
יואב קיש: זה קריאות שנייה ושלישית – החלטה שזו הכוונה.
יואב קיש: ואז ברוב של שלושה רבעים מהחברים להוסיף עוד שניים – לאפשר גם למרצ וגם לש"ס, שאין להם היום.
יואב קיש: זו בעצם התמונה לכנסת הנוכחית.
יואב קיש: עכשיו, חשבנו לעשות הוראת שעה לכנסת שלנו, אבל כשבאתי לעורכת הדין ארבל אסטרחן, היועצת המשפטית, ואמרתי לה: בואי נעשה הוראת שעה, אז היא אמרה לי: בסדר, נעשה הוראת שעה, אבל תדע שכל כנסת עושה הוראת שעה ולכן בנינו פה מנגנון שמצד אחד נותן גם פתרון להוראות השעה, גם משמר איזושהי מסגרת ומאפשר שאולי יושבי ראש ועדות הכנסת הבאים לא יצטרכו להתעסק עם זה.
יואב קיש: אז אני חושב עליהם ורוצה לפרגן להם.
יואב קיש: את רוצה להוסיף התייחסות?
ירדנה מלר הורוביץ: לא - - -
יואב קיש: אז מכיוון שאני רואה שרק אני נוכח פה, בישיבה, אבל אני חושב ששכנעתי את עצמי היטב.
יואב קיש: נמנעים – אין הצעת חוק הכנסת (תיקון מס' 45)(מספר הסגנים ליושב ראש הכנסת) התשע"ח-2017 (כ/738), נתקבלה.
יואב קיש: אז אני מצביע בעד וההצעה התקבלה, ואנחנו נעלה אותה לקריאה ראשונה ביום שני?
יואב קיש: עד אז נסתדר, זה לא מסובך.
<אתי בן יוסף: תודה רבה.
יואב קיש: יש לנו עוד נושאים או שסיימנו את סדר היום?
<אתי בן יוסף: זהו, סיימנו את סדר היום.
יואב קיש: נתחיל בסעיף של מינוי סגן ליושב-ראש הכנסת.
יואב קיש: נמצא אתנו חבר הכנסת אייכלר.
יואב קיש: יש לנו המלצה למינוי סגן ליושב ראש הכנסת מטעם סיעת יהדות התורה.
יואב קיש: "בהתאם לסעיף 9ג' לתקנון, הרינו להודיעך כי בשם סיעת יהדות התורה חבר הכנסת ישראל אייכלר ישמש כסגן יושב-ראש הכנסת מטעם סיעת יהדות התורה".
יואב קיש: זה מכתב מחבר הכנסת מנחם אליעזר מוזס שהוא יושב-ראש סיעת יהדות התורה.
יואב קיש: נמצא אתנו חבר הכנסת ישראל אייכלר שהוא גם חבר הוועדה, ואני חושב שזו בחירה ראויה.
יואב קיש: אני מאחל לך הצלחה בתפקידך.
יואב קיש: יש לך אחריות רבה, גם בניהול המליאה שזה הפנים שלנו, של הכנסת, גם בנשיאות הכנסת ובכלל – חיבור בין נשיאות הכנסת ושאר חברי הכנסת שלנו.
יואב קיש: אחד הדברים שאנחנו עושים – שלכל סיעה יהיה ייצוג בנשיאות.
יואב קיש: מה שנותר לי זה רק לאחל לך הצלחה.
יואב קיש: לפני שנצביע, אם תרצה לומר כמה מילים, בבקשה.
ישראל אייכלר: אני מאמין, כי כתוב "מה' מצעדי גבר כוננו".
ישראל אייכלר: כשאני נכנסתי לפה ככתב בשנת תשמ"א, 1981 וירדנה מזכירת הכנסת היתה מזכירת הליכוד שהיה אז בראשותו של מנחם בגין, כך שראינו פה כבר הרבה דברים.
ישראל אייכלר: נכנסתי לכנסת ב-2003, תשס"ג, כבר אז הייתי יושב-ראש הוועדה לפניות הציבור.
ישראל אייכלר: אני חייב לומר שאני רואה את יושבי-ראש הכנסת, ריבלין ואדלשטיין, ואת סגני יושבי ראש הכנסת, ואני רואה שהתפקיד הזה הוא מאוד אחראי, כי הוא צריך לאפשר לדבר לא רק לחברים שלו, כשנעים לו לשמוע, אלא לפעמים גם כאשר הוא צריך לשים אטמי אוזניים הוא גם צריך לאפשר את זכות הדיבור למי שעומד על הבמה ומדבר.
ישראל אייכלר: זו אחריות גדולה מאוד.
ישראל אייכלר: היות שאנחנו יודעים שהכנסת היא אחד המעוזים המרכזיים ביותר, אולי המרכזי ביותר, לאפשרות של חיים ביחד של כל חלקי האוכלוסייה במדינת ישראל, של 8 מיליון אנשים בני עמים, דעות ואמונות והשקפות שונות, שכל דרך אחרת – אמר פעם צ'רצ'יל, נדמה לי, שהדמוקרטיה היא שיטה מאוד גרועה אבל היא הכי פחות גרועה מכל שיטות הממשל האחרות.
ישראל אייכלר: כל מי שמערער על סמכות הכנסת, הממשלה ועל סמכות העם לבוא ולהחליט את החלטותיו בעצם מערער על יכולת הקיום שלנו.
ישראל אייכלר: לכן אני חושב שלכנסת יש תפקיד גדול, וסגן יושב-ראש הכנסת צריך לאפשר את זה.
ישראל אייכלר: כמובן שהוא תחת היושב-ראש, ובדרך כלל, אדוני היושב-ראש, שואלים את המזכירות מה עושים עכשיו, וזו לא בושה, כי לא הביישן למד.
ישראל אייכלר: צריך ללמוד את הדברים ואני מקווה, ב"ה, שלא יתביישו בי שולחיי, ושכל חברי הכנסת יוכלו ליהנות מהשירות שאוכל לתת בתפקיד הזה.
ישראל אייכלר: אני עזבתי עכשיו את התפקיד שלי בוועדה למינוי דיינים, בהסכם רוטציה עם סיעת ש"ס, והרב יואב בן צור ימלא את תפקידי בוועדה הזו.
ישראל אייכלר: הוועדה הזו היתה מאוד מאוד חשובה לי ואני מאמין שבעזרת השם מר בן צור ימשיך את דרכנו, ובעזרת השם כל אחד במקומו יעשה את תפקידו נאמנה.
יואב בן צור: היה יותר פשוט אם אפשר היה לבחור אותי עכשיו גם לוועדה למינוי דיינים.
<ארבל אסטרחן: זה מחייב הצבעה במליאה, כמובן.
<ארבל אסטרחן: צריך להודיע על כך שבועיים מראש.
יואב קיש: קודם כל, נאחל לך הצלחה, אני בטוח שתעשה את המשימה שלקחת על כתפיך בצורה הכי טובה שניתן.
יואב קיש: אני שמח שמכל הקשת עושים את התפקידים האלה, יש לזה חשיבות גבוהה שהייצוג באמת מעלה?
יואב קיש: אני מעלה להצבעה את ההודעה על מינוי סגן יושב-ראש הכנסת מטעם סיעת יהדות התורה, חבר הכנסת ישראל אייכלר.
יואב קיש: אני מבקש להעלות את זה על סדר היום של המליאה, היום.
יואב קיש: <הצעת חוק הכנסת (תיקון מס' 45) (מספר הסגנים ליושב-ראש הכנסת), התשע"ח-2017>
יואב קיש: יש לנו את הצעת חוק הכנסת שעבר אתמול קריאה ראשונה.
יואב קיש: התיקון לפניכם.
<ארבל אסטרחן: תיקון סעיף 10 בחוק הכנסת, התשנ"ד-1994, בסעיף 10, במקום "שבעה" יבוא "תשעה", ובמקום "לא יעלה מספר הסגנים לךיושב-ראש הכנסת על תשעה" יבוא "לא תחול מגבלה זו".
<ארבל אסטרחן: כלומר, ועדת הכנסת ברוב של 3/4 תוכל לקבוע שבאותה הכנסת לא תהיה הגבלה על מספר הסגנים.
יואב קיש: יש הסכמה על הנוסח.
יואב קיש: לא צריך קוורום בשביל לאשר.
<ארבל אסטרחן: החוק הזה ייכנס לתוקף עם פרסומו ברשומות.
<ארבל אסטרחן: אם זה יעבור היום זה יתפרסם ברשומות השבוע או מקסימום בשבוע הבא.
יואב קיש: נצביע גם על ההצעה לקריאה שנייה ושלישית.
יואב קיש: בעד –4
יואב קיש: אני מעלה את בקשת הוועדה לפטור מחובת הנחה לקריאה שנייה ושלישית להצעת חוק הכנסת (תיקון מס' 45) (מספר הסגנים ליושב ראש הכנסת), התשע"ח-2017.
יואב קיש: בקשת הפטור התקבלה פה אחד.
יואב קיש: יש פטור מחובת הנחה.
יואב קיש: < החלטת ועדת הכנסת בדבר מועדים לשעת שאלות במושב הרביעי של הכנסת ה-20>
יואב קיש: יש לנו שישה מועדים לשעת שאלות למושב הכנסת.
יואב קיש: לגבי 20 לנובמבר – יש לך תיאום עם מישהו?
<זהבה אילני: אנחנו מנסים.
<זהבה אילני: עדיין לא.
יואב קיש: אני אקרא את המועדים כדי שלא יהיה ספק: 1.
יואב קיש: ב' בכסלו התשע"ח – 20 בנובמבר 2017.
יואב קיש: כ"ג בכסלו התשע"ח – 11 בדצמבר 2017.
יואב קיש: י"ד בטבת התשע"ח – 1 בינואר 2018.
יואב קיש: ו' בשבט התשע"ח – 22 בינואר 2018.
יואב קיש: כ"ז בשבט התשע"ח – 12 בפברואר 2018.
יואב קיש: י"ח באדר התשע"ח – 5 במרץ 2018.
יואב קיש: אני כבר אומר שהתאריך הראשון הוא תאריך שייקבע.
יואב קיש: הוא תאריך בכפוף, כיוון שזה לעוד שבועיים אנחנו רוצים שר שיסכים.
יואב קיש: אם לא יהיה שר שיהיה מוכן תוך שבועיים – לא נאשר.
יואב קיש: שאר התאריכים, חודש קדימה – אין בעיה להודיע מראש.
<זהבה אילני: יש עוד תאריך - - -
יואב קיש: אז תוסיפי עוד תאריך.
יואב קיש: האמת היא שאם היית נותנת עכשיו עוד תאריך, אז היינו אומרים שיהיו 6 תאריכים – או 20 לנובמבר ואם לא אז תאריך בסוף – היה נכון יותר לנהל את זה ככה.
<זהבה אילני: אז אפשר להוסיף תאריך בסוף, אבל אני לא יודעת מה הוא.
יואב קיש: אני מוסיף עוד תאריך.
<זהבה אילני: אנחנו משאירים את ה-20 בנובמבר בכפוף לאישור.
יואב קיש: אני מעלה להצבעה – אנחנו מאשרים את מועדי שעת השאלות – האישור הוא ממספר 2, זה המפגש הראשון שמאושר.
יואב קיש: 11 לדצמבר, כ"ג בכסלו, זה כרגע יהיה התאריך הראשון שאנחנו נחייב בו שר להגיע.
יואב קיש: כיוון שרוצים להוסיף עוד תאריך לפני כן, וזה תאריך מספר 1 כפי שמופיע פה, והוא קצר מדי, אני לא יכול לחייב כרגע לחייב שרים להגיע - - -
יואל חסון: 13 יום?
יואל חסון: זה קצר?
יואב קיש: 13 יום זה קצר.
יואב קיש: יכול להיות שהוא בנסיעה.
יואב קיש: זה מה שהחלטנו – התאריך הראשון הוא בכפוף להסכמה.
יואב קיש: אין הסכמה – תביאו תאריך אחר יותר רחוק, ונאשר אותו.
יואב קיש: אנחנו מאשרים עכשיו על 2 עד 6, ו-1 בכפוף לתיאום מול שר.
יואב קיש: התאריך הראשון יאושר בכפוף להסכמה עם שר.
יואב קיש: ברגע שתהיה הסכמה הוא בתוקף.
יואב קיש: אם אין הסכמה עם שר אתם תביאו תאריך נוסף, ונאשר אותו.
יואב קיש: בעד - 5
יואב קיש: אני מבין שזה דיון טעון.
יואב קיש: יש לנו רביזיה על סדר היום.
יואב קיש: ראשית, אני רוצה לפתוח בהתנצלות.
יואב קיש: היום אנחנו חוגגים אירוע, מאה שנים להצהרת בלפור.
יואב קיש: מתקיים אירוע חגיגי מאוד באולם, ששותפים בו רבים מן הציונים שתומכים בכל המהלך מבחוץ.
מיקי רוזנטל: זה באמת יום טוב לחוקק חוק על קק"ל.
יואב קיש: אני לא משחק משחקים.
יואב קיש: מי שיפריע, ייצא.
יואב קיש: נמצא שם גם לורד רוטשילד, שהצהרת בלפור נמסרה להוריו.
יואב קיש: אני רוצה לעבור לדיון שעל סדר היום.
יואב קיש: אני מתכוון להגיד בצורה הכי פשוטה: אני לא הולך להתחיל לריב ולהתווכח פה עם אנשים.
יואב קיש: מי שיתפרץ – ייקרא לסדר וייצא החוצה בפעם השלישית.
מיקי לוי: תערוך דיון.
יואב קיש: אערוך דיון כפי שאני מנהל אותו, כך יהיה.
יואב קיש: אני מבין את לחץ הזמנים ואנחנו נגביל את זה, לא יהיה פה פיליבסטר של 3 שעות על העניין הזה.
בצלאל סמוטריץ': לא פיליבסטר, אבל יתקיים דיון.
יואב קיש: נערוך דיון מצומצם.
בצלאל סמוטריץ': למה מצומצם?
בצלאל סמוטריץ': יש דמוקרטיה.
בצלאל סמוטריץ': לא?
יואב קיש: דיון מצומצם ודמוקרטי.
אמיר אוחנה: דמוקרטיה מצומצמת.
בצלאל סמוטריץ': אם אתם רוצים כמו בעתירה, נקיים דיונים, תסתמו את הפה ונלך לבג"ץ.
יואב קיש: נרשמת וביקשת לדבר?
בצלאל סמוטריץ': אני הגשתי את הבקשה.
יואב קיש: מי הגיש את הטענה לנושא חדש?
יואב קיש: מיקי רוזנטל ובצלאל סמוטריץ'.
יואב קיש: סדר הדוברים יהיה כדלקמן: מיקי רוזנטל, בצלאל סמוטריץ' ומשה גפני.
משה גפני: נושא חדש על הכול.
יואב קיש: מיקי רוזנטל – הראשון, בצלאל סמוטריץ' – השני, גפני לאחריו, לאחר מכן נרשם יואל חסון.
יואב קיש: הרשימה סגורה.
יואב קיש: בבקשה, מיקי רוזנטל.
מיקי רוזנטל: אני לא רוצה לטעון שום דבר למהות אלא רק לפרוצדורה.
מיקי רוזנטל: הצעת החוק הזאת הונחה על שולחן הכנסת בטרם החלטת ממשלה.
מיקי רוזנטל: הממשלה התכנסה היום וקיבלה החלטה, שאחריה הונח נוסח אחר או מתוקן על שולחן ועדת הכספים.
מיקי רוזנטל: ויותר מכך, הונחה בפני השרים חוות דעת של היועץ המשפטי לממשלה, שלא פוסלת את המשך החקיקה אבל היא מצביעה על בעייתיות בהחלטה לפעול חד-צדדית מול קק"ל נוכח העובדה שיש הסכם בתוקף בין המדינה לקק"ל עד שנת 2021.
מיקי רוזנטל: אשאל גם אתכם בקול רם:
מיקי רוזנטל: מחר הממשלה תחליט שהיא לא תומכת יותר במוסדות תורניים כי כך בא לה, והיא אפילו תביא הצעת חוק לוועדת הכספים.
מיקי רוזנטל: אתם תקבלו את זה כך בשוויון נפש?
מיקי רוזנטל: כי הממשלה החליטה?
מיקי רוזנטל: זאת הדרך לנהל מדינה?
מיקי רוזנטל: יש הסכמים.
מיקי רוזנטל: אם רוצים לשנות אותם – זה לגיטימי לגמרי, לחלוטין לגיטימי, אבל את הדבר הזה עושים בהידברות, בפרט אם יש הסכם, ולא באורח חד-צדדי.
מיקי רוזנטל: אני חושב שקק"ל צריכה לשלם מסים או להעביר כסף למדינה, וקק"ל נכונה להעביר כסף למדינה.
מיקי רוזנטל: יש ויכוח על איך, מה וכולי.
מיקי רוזנטל: אבל אין זה מקרה שהרשימה המשותפת חברה פה לליכוד כדי "לדפוק" את הציונות.
מיקי רוזנטל: חד וחלק, זה המהלך.
מיקי רוזנטל: אם הרשימה המשותפת לא הייתה בעד הייתי אומר: מילא, אני אולי מבין את זה.
מיקי רוזנטל: הרשימה המשותפת היא התומכת הראשית בהצעת החוק הזאת, מן הטעם הפשוט, שהם מעוניינים בחיסול קק"ל.
יואב קיש: מרצ תומכים או לא?
מיקי רוזנטל: כדי "לדפוק" את ההתיישבות.
דב חנין: הטענה שלך היא שציונות זה התחמקות ממס?
יואב קיש: אמנם אני אשם, שאני שאלתי מה מרצ רוצים, אבל אין יותר קריאות.
מיקי רוזנטל: אני בעד שקק"ל תשלם מסים.
מיקי רוזנטל: הבנתם?
מיקי רוזנטל: אמרתי את זה בקול רם.
מיקי רוזנטל: השאלה היחידה היא אם אנחנו עושים את זה בחקיקה חד-צדדית או עושים את זה בהבנה.
מיקי לוי: אם יגבו מהם מסים – כל "העבודה" מצביעה בעד.
מיקי רוזנטל: לפיכך קודם כול זה נושא חדש, מן הטעם הפשוט, שרק היום הממשלה קיבלה החלטה.
מיקי רוזנטל: לא יכול להיות שזה לא נושא חדש.
מיקי רוזנטל: בהוויה, בטכניקה זה נושא חדש, כי הממשלה קיבלה החלטה.
מיקי רוזנטל: אם הממשלה לא הייתה נאלצת לקבל החלטה אז זה היה נושא ישן.
מיקי רוזנטל: עצם העובדה שהממשלה נאלצה לקבל היום החלטה – מדובר בנושא חדש.
דוד ביטן: פרוצדורלית היה צריך לקבל החלטה.
יואב קיש: דוד ביטן, אני קורא לך לסדר פעם ראשונה.
יואב קיש: הפרעת.
מיקי רוזנטל: שנית, לא הונחו בפני הוועדה כל המסמכים הרלוונטיים.
מיקי רוזנטל: אני לא מבין מה המהירות, מה קרה.
מיקי רוזנטל: יש ילדים שאין להם כסף והם מתים – על זה אנחנו לא מחליטים מהר.
מיקי רוזנטל: על קק"ל – חס וחלילה שמישהו נעלב פה, על זה אנחנו צריכים להחליט מייד.
יואב קיש: הדובר הבא הוא בצלאל סמוטריץ'.
בצלאל סמוטריץ': אדוני היושב-ראש, תודה.
בצלאל סמוטריץ': אני מתחיל במילה אחת על פרוצדורה.
בצלאל סמוטריץ': אפילו ב"צוק איתן" לא זומנו פה דיונים בבהילות כזאת.
בצלאל סמוטריץ': ועדת הכנסת מפנה את כל יומה, מכנסת דיון מהרגע להרגע, כאילו זה פיקוח נפש, כאילו הסורים על הגדֵרות, כאילו אין נכים, אין קשישים, אין כלום, הכי חשוב עכשיו זה חוק קק"ל.
בצלאל סמוטריץ': אי אפשר לחכות בסבלנות, צריך לזמן ישיבת ממשלה מאתמול להיום בבוקר, הממשלה מתכנסת ב-9, ועדת הכספים מתכנסת ב-11.
בצלאל סמוטריץ': חבר'ה, חכו, נדון, נבחן, נשקול את ההשלכות.
בצלאל סמוטריץ': למה זה נושא חדש?
בצלאל סמוטריץ': במהות זה נושא חדש, בשל סיבה פשוטה, מכיוון שכאשר הצעת החוק הזאת עברה בקריאה הראשונה – אני מזכיר, אנחנו לדעתי בפרוצדורה כמעט חסרת תקדים, שמעלים מן האוב סעיף שפוצל מחוק ההסדרים.
בצלאל סמוטריץ': אני אדרוש על זה אחר כך חוות דעת משפטית בוועדת הכספים, אם וכאשר אתם לא תקבלו את עמדתי.
דב חנין: אנחנו מעלים מן האוב כל הזמן.
יואב קיש: דב חנין, אני קורא אותך לסדר פעם ראשונה.
בצלאל סמוטריץ': מעלים מן האוב סעיף מחוק ההסדרים שהוגש לא בתקציב האחרון אלא בחוק ההסדרים של התקציב הקודם.
בצלאל סמוטריץ': הרי חוק ההסדרים הוא בכלל חוק דרקוני מאוד, שלא ברור שיש לו הצדקה חוקתית, ואם בכלל זה רק על רקע נסיבות ואילוצים תקציביים מאוד-מאוד ספציפיים לאותו תקציב שאתה רוצה להעביר שאליו אתה מצמיד את חוק ההסדרים.
מיקי לוי: עכשיו זה לא במסגרת חוק ההסדרים.
בצלאל סמוטריץ': זה בדיוק מה שאני אומר.
בצלאל סמוטריץ': עכשיו אתה לוקח הצעת חוק שהעברנו אותה בכנסת בקריאה הראשונה על סמך נתונים תקציביים ייחודיים מאוד שעמדו לנגד עינינו כאשר הצבענו עליה בקריאה הראשונה בתקציב 2015-2016.
בצלאל סמוטריץ': היום אנחנו בעולם אחר בכלל, עם נתוני תקציב אחרים, עם עודפי גבייה, עם אני-לא-יודע-מה.
בצלאל סמוטריץ': מה ההצדקה?
בצלאל סמוטריץ': יואב קיש, מותר לך לטעון שיש הצדקה חדשה, מותר לטעון שגם היום יש הצדקה חדשה לסעיף הזה, אבל אז תתחיל מחדש, תבוא לקריאה הראשונה.
בצלאל סמוטריץ': זה נושא חדש, במובן הזה שהרקע שעל בסיסו הכנסת הצביעה על הצעת החוק הזאת בקריאה הראשונה – ולכן אתם מתחילים עכשיו במחטף, ישר רצים לקריאה השנייה והשלישית – הוא רקע אחר לחלוטין שכולו חדש.
בצלאל סמוטריץ': בעצם מזה אני מתחיל.
בצלאל סמוטריץ': כל המהות, של להביא את הצעת החוק הזאת עכשיו על בסיס נתונים כלכליים אחרים לחלוטין מאלה שעמדו בפני הכנסת כאשר היא הצביעה בקריאה הראשונה – זה עצמו הופך את זה לנושא חדש.
בצלאל סמוטריץ': אני חוזר ואומר, אני חושב שאתם מוליכים כאן מהלך חקיקה לא תקין.
בצלאל סמוטריץ': הדבר הנכון היה, אם הממשלה חושבת שיש לזה הצדקה, שתביא את זה בצורה מסודרת, תפרסם תזכיר, תביא לקריאה הראשונה, תייצר דיון מן ההתחלה, לא תנסה להעלות מן האוב, להחיות עכשיו בתחיית המתים איזה הצעת חוק שעברה אז בנסיבות אחרות לחלוטין.
בצלאל סמוטריץ': אני אומר לך, חבר הכנסת גפני, אנחנו הרי מגדולי המתנגדים להתערבות של בג"ץ.
משה גפני: תסתכל עליי בעיניים ותגיד לי למה באמת אתה מתנגד.
בצלאל סמוטריץ': אבל אתם פעם אחר פעם מבזים את הכנסת, אתם פעם אחר פעם נותנים יד, כל פעם משיקולים אחרים, לפעולות לא לגיטימיות של הממשלה, שמזלזלת בכנסת, מזלזלת בעבודתה.
בצלאל סמוטריץ': זה הכי נושא חדש שיש.
מיקי רוזנטל: גפני, על הכול אני מוכן לסלוח לך, פרט לכך שדחפת אותי להיות באותו מחנה עם סמוטריץ'.
בצלאל סמוטריץ': גפני, הציניות לא במקומה.
בצלאל סמוטריץ': אנחנו לא נוכל לבוא בטענות אחר כך כשתתערבו לנו בחוקים אם אנחנו לא מכבדים את עצמנו, אתם לא מכבדים את הכנסת ומוכנים לשתף פעולה עם בליץ כזה של הממשלה, שפשוט עובר כאן על כל הפסים הלבנים שיכולים להיות, חוצה את הכול.
רועי פולקמן: אבל הצעת החוק היא אותה הצעת חוק, אין בה חדש.
בצלאל סמוטריץ': אני מסביר: הצעת החוק עברה בקריאה הראשונה לפני 3 שנים על בסיס- - -
רועי פולקמן: זה לא השתנה.
בצלאל סמוטריץ': זה כן השתנה.
בצלאל סמוטריץ': כל ההצדקה של חוק ההסדרים – שהוא חוק דרקוני שלא ברור בכלל שהוא עובר את מבחני החוקתיות שלנו בדמוקרטיה, יש עליו המון ויכוחים – כל ההצדקה של חוק ההסדרים זה אילוצים כלכליים מיוחדים של חוק תקציב מסוים, שאתה חייב להצמיד לו רפורמות כלכליות שיש להן קשר אינהרנטי לתקציב.
בצלאל סמוטריץ': היה כאן תקציב 2015-2016, הייתה תמונת מצב כלכלית, היו אילוצים כלכליים.
רועי פולקמן: לא השתנה כלום.
בצלאל סמוטריץ': בוודאי שהשתנה.
בצלאל סמוטריץ': כל תמונת המצב הכלכלית, שעל בסיסה העברנו את הצעת החוק הזאת בקריאה הראשונה, שונה לחלוטין היום.
בצלאל סמוטריץ': אתם רוצים להביא את זה – תביאו את זה מן ההתחלה, מקריאה ראשונה, על סמך נתונים עובדתיים חדשים, על סמך תמונה כלכלית חדשה.
יואב קיש: חברים, הרשימה סגורה.
יואב קיש: התחלנו דיון, אנשים נרשמו והרשימה נסגרה.
בצלאל סמוטריץ': אני אומר שזה נושא חדש במובן הכי מהותי.
בצלאל סמוטריץ': אשמח לשמוע אחר כך את עמדת היועצת המשפטית בעניין הזה.
בצלאל סמוטריץ': במובן הכי מהותי – לא הקטע הפוליטי אלא במובן הכי מהותי.
דוד ביטן: עשינו טעות ששלחנו את סמוטריץ' ללמוד משפטים.
בצלאל סמוטריץ': תודה רבה ששלחת אותי.
יואב קיש: חבר הכנסת ביטן, אני קורא אותך לסדר פעם שנייה.
בצלאל סמוטריץ': אין פה שום רציפות הגיונית של הליך חקיקה, של קריאה ראשונה, קריאה שנייה וקריאה שלישית.
בצלאל סמוטריץ': הצורה שבה מביאים את הצעת החוק הזאת היא הכי לא תקינה מבחינת ההתנהלות של הכנסת.
בצלאל סמוטריץ': אתם רוצים להביא את הצעת החוק – עוד פעם, אני לא אומר כרגע את עמדתי על הצעת החוק, אלא רק מבחינת הנושא החדש.
יואב קיש: אני עובר על רשימת הדוברים כדי שיהיה ברור.
יואב קיש: חבר הכנסת גפני, אחריו חבר הכנסת יואל חסון, אתן לנציג קק"ל לדבר ולנציג הממשלה ואז נצביע.
משה גפני: אני הגשתי בקשה לנושא חדש על כל הצעת החוק.
מיקי רוזנטל: גפני, תסביר לנו את ההבדל בין דיני נפשות לדיני ממונות, בבקשה, עכשיו.
מיקי רוזנטל: זה הזמן, האמן לי.
משה גפני: אני אחוז התרגשות מהנאומים האידיאולוגיים לגבי הנושא הזה, למשל של חבר הכנסת סמוטריץ'.
משה גפני: אני רוצה להגיד כך: ראשית, אני ביקשתי מוועדת הכנסת דיון על הטענה שזה נושא חדש.
משה גפני: זה נושא חדש מכיוון שאנחנו ביקשנו בדיון הקודם בוועדת הכספים- - -
בצלאל סמוטריץ': אתה גם תצביע בהצבעה שזה נושא חדש?
משה גפני: תיכף אגיד על מה אני אצביע.
בצלאל סמוטריץ': אם אתה טוען שזה נושא חדש אז אל תעשה מעצמך צחוק.
יואב קיש: חבר הכנסת גפני בזכות דיבור.
משה גפני: ואז ביקשתי "נושא חדש" כי זאת הטענה שעלתה בוועדה בישיבה הקודמת וביקשנו החלטת ממשלה, רצינו הסברים של היועץ המשפטי כי אנחנו לא מעבירים חוק בצורה כזאת.
משה גפני: הממשלה אכן עשתה את זה, ייאמר לזכותה.
משה גפני: זה לא במהירות.
משה גפני: הם קיבלו את העמדה שלנו, קיבלו החלטה.
משה גפני: אני בא לוועדת הכנסת ואומר: היה שינוי וועדת הכנסת תפקידה להכריע.
משה גפני: אני שואל בתמימות האם זה נושא חדש, כן או לא.
בצלאל סמוטריץ': אתה שואל או טוען?
בצלאל סמוטריץ': זה הבדל גדול.
יואב קיש: חבר הכנסת סמוטריץ', אני קורא לך לסדר פעם ראשונה.
רוברט אילטוב: אבל אנחנו רוצים להבין אם הוא חושב שזה נושא חדש או לא.
יואב קיש: בסוף הוא יגיד.
רוברט אילטוב: אם הוא מעלה את הטענה הזאת בוועדה אז מה הוא אומר?
יואב קיש: חברים, אני מתחיל להוציא החוצה.
יואב קיש: עכשיו חבר הכנסת גפני בזכות דיבור.
משה גפני: אני מבקש שוועדת הכנסת, שהיא הוועדה שמחליטה בעניין הזה, תקבל החלטה אם זה נושא חדש או לא נושא חדש.
משה גפני: יש לי טיעונים למה זה לא נושא חדש, מכיוון שבמהות כשזה הגיע לוועדת הכספים אחרי שזה עבר במליאת הכנסת העיקרון היה אותו עיקרון, הדברים היו אותם דברים.
משה גפני: התשתיות מסביב אינן רלוונטיות, אנחנו מדברים בדיוק על אותה הצעת חוק.
יואב קיש: גפני, ברשותך, אני מבקש לשאול אותך בדיוק לגבי העניין הזה.
יואב קיש: ראשית, אני רוצה להבהיר, כי מבחינתי זה חשוב להתנהלות ולהחלטה: לא מדובר בנושא חדש לתפיסתך, כך הבנתי, כי הכול מצומצם.
יואב קיש: לא יהיה מבקר המדינה ולא יהיו מגבלות מכרזים, ומה שיהיה הוא רק נושא הכסף, שזה היה קיים מלכתחילה.
יואב קיש: זה יהיה הבסיס ותו לא, לא יהיה שום דבר בחוק מעבר לזה.
יואב קיש: זה הסיכום שקיבלנו.
דוד ביטן: יש את נושא הפיקוח של מבקר המדינה.
יואב קיש: לא, לא יהיה נושא מבקר המדינה, זה נושא חדש.
מיקי לוי: יש הרבה הסתייגויות, חבל לך.
מיקי לוי: יש 80 הסתייגויות שלי, כפול 11 זה 130 שעות.
יואב קיש: בהצעת החוק הזאת אין את מבקר המדינה.
יואב קיש: אם אתה אומר לי עכשיו שיש את נושא מבקר המדינה אז בוודאי שהטענה על נושא חדש היא לגיטימית.
מיקי לוי: יואב קיש, יהיו מאות הסתייגויות שלי ושל המחנה הציוני.
מיקי לוי: זה ייקח שבועות.
מיקי לוי: בבקשה תנסו אותנו.
יואב קיש: נושא מבקר המדינה לא נמצא בהצעת החוק.
יואב קיש: אז הסיכום הוא זה.
מיקי רוזנטל: רק בשביל הדיוק, למען הפרוטוקול, יש שינוי בנוסח לגבי המכרזים.